Rezumatul Studiului 5 - Încălcarea spiritului legii

1. **Săracii sunt asupriţi (v. 1-5)**
   * Asuprirea celor săraci a derivat din trei aspecte diferite:
     + Unii oameni au împrumutat grâne de semănat.
     + Unii oameni au cumpărat cereale în rate.
     + Unii oameni au luat un împrumut pentru a plătii taxa regelui.
   * În toate aceste cazuri, oamenii nu au putut să-şi achite datoriile din cauza unui secerat sărac. În schimb, au trebuit să-şi dea copii ca slujitori.
   * Noi trebuie să ne dăm toate silinţele să-i ajutăm pe nevoiaşi, neţinând cont de modul în care au devenit săraci.
2. **Spiritul legii (v. 6-7)**
   * Dumnezeu i-a îngăduit lui Israel să păstreze unele obiceiuri ce astăzi sunt considerate nedrepte, precum sclavia (Matei 19:8). Cu toate acestea, El a dat legi care să prevină abuzurile.
   * Robii evrei puteau sluji doar pentru şase ani, sau până în anul Jubileului, depinzând de caz (Exodul 21:2: Leviticul 25:39-40).
   * Astfel, creditorii din timpul lui Neemia îşi exercitau dreptul, însă dădeau uitării spiritul legii (prevenirea sclaviei).
   * Neemia a studiat cazul în profunzime pentru a putea găsi un temei legal prin care să-i dojenească. El i-a acuzat de cămătărie (vezi Exodul 22:25; Leviticul 25:36; Deuteronomul 23:19).
3. **Admonestarea păcătoşilor (v. 8-10)**
   * Prima abordare a lui Neemia consta în admonestarea mai marilor şi a dregătorilor în privat (v. 7). Apoi, a convocat o adunare publică.
   * Împreună cu Neemia, unii dintre ei şi-au răscumpărat fraţii din robia păgânilor. Cum deci puteau ei acum să-şi robească fraţii şi surorile?
   * Nu ar fi acest aspect un prilej de batjocură pentru vrăjmaşi?
   * Creditorilor le-a fost ruşine şi nu au răspuns nimic. Nu se putea apăra cu nimic.
4. **Jurământul (v. 11-13)**
   * Neemia a propus un pact:
     + Să remită datoriile.
     + Să înapoieze posesiunile luate.
     + Să restituie dobânda încasată.
   * Creditorii au acceptat. Cu toate acestea, Neemia a considerat că un acord temeinic era necesar, astfel că a chemat preoţii pentru a confirma prin jurământ.
   * În acest fel, creditorii aveau obligaţia legală de a respecta pactul. Încălcarea unui jurământ însemna încălcarea legii (Leviticul 19:12).
5. **Exemplul lui Neemia (v. 14-19)**
   * Pe când Neemia scria despre acest incident, relata cum comportamentul său era aşa de diferit de cel al fraţilor lui zgârciţi.
     + Neemia nu şi-a încasat partea lui din taxe în timpul primului său mandat de guvernator (12 ani), contrar comportamentului guvernatorilor precedenţi.
     + El a asigurat materialul necesar restaurării părţii sale de zid.
     + El s-a îngrijit de cheltuielile curţii (150 de persoane).
   * Principala prioritate a lui Neemia a fost Dumnezeu şi planul Său chiar şi în detrimentul propriului interes.